**Vplyvy na podnikateľské prostredie**

|  |
| --- |
| **Vplyvy na podnikateľské prostredie** |
| **3.1**. Ktoré podnikateľské subjekty budú predkladaným návrhom ovplyvnené a aký je ich počet? | Návrhom zákona budú ovplyvnené v rozsahu návrhu na zníženie sadzby súdneho poplatku o 50% pevnej sumy ustanovenej v položke 17 sadzobníka súdnych poplatkov za prvý zápis všetky zapisované osoby, ktoré celý návrh na zápis spolu s prílohami podajú jednotnému kontaktnému miestu elektronickými prostriedkami, v rozsahu návrhu na zvýšenie sadzby súdneho poplatku podľa položky 17 sadzobníka súdnych poplatkov za prvý zápis podniku alebo organizačnej zložky podniku zahraničnej fyzickej osoby do obchodného registra všetky zahraničné fyzické osoby s povinným zápisom do obchodného registra (teda minimálne tie zahraničné fyzické osoby s bydliskom mimo EU alebo OECD),v rozsahu návrhu na povinné splatenie peňažných vkladov alebo ich častí na osobitný účet v banke všetky formy kapitálových obchodných spoločností. |
| **3.2**. Aký je predpokladaný charakter a rozsah nákladov a prínosov? | Charakter prínosov spočíva v úspore nákladov spojených s prístupom k podnikaniu, čo v závislosti od právnej formy zapisovaného subjektu môže predstavovať úsporu od 16,50 € do 414,75 €.Náklady návrhu spočívajú vo zvýšení nákladov spojených so zápisom podniku alebo organizačnej zložky podniku zahraničnej fyzickej osoby do obchodného registra v rozdiele o 132,50 €. Náklady návrhu spočívajú aj v nákladoch spojených so založením osobitného účtu v banke alebo pobočke zahraničnej banky za účelom splatenia peňažných vkladov alebo ich častí, ktoré sa však vzhľadom na skutočnosť, že účet môže kapitálová spoločnosť po svojom vzniku prevziať a ďalej využívať, javia ako náklady nepodstatného rozsahu. |
| **3.3**. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu? | Priame finančné náklady sú opísané v časti 3.2. Implementácia návrhu si nevyžiada žiadne dodatočné (nepriame) administratívne náklady. |
| **3.4**. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?) | Jednotlivé zmeny majú najbližšie k charakteru opatrení ovplyvňujúcich fungovanie podnikateľských subjektov na trhu stanovením podmienok pre vstup na trh (ak sa vstupom na trhu rozumie proces registrácie v obchodnom registri). |
| **3.5**. Aké sú predpokladané spoločensko – ekonomické dôsledky pripravovaných regulácií? | Pri jednotlivých návrhoch sa neočakávajú významné spoločensko-ekonomické vplyvy. Bližšie pozri popis v časti 3.2. |